CWT เพิ่มทุน บ.ย่อย พร้อมลุยประมูล “โรงไฟฟ้า” เต็มสูบ
CWT เพิ่มทุนบริษัทย่อย “กาฬสินธุ์รุ่งเรือง ไบโอ เพาเวอร์ 2012” ทำธุรกิจผลิตและจำหน่ายกระแสไฟฟ้า โดยมี CWTG ซึ่งเป็นบริษัทย่อยของบริษัท ถือหุ้นอยู่คิดเป็นสัดส่วนร้อยละ 75 ของทุนจดทะเบียน
CWT เพิ่มทุนบริษัทย่อย “กาฬสินธุ์รุ่งเรือง ไบโอ เพาเวอร์ 2012” ทำธุรกิจผลิตและจำหน่ายกระแสไฟฟ้า โดยมี CWTG ซึ่งเป็นบริษัทย่อยของบริษัท ถือหุ้นอยู่คิดเป็นสัดส่วนร้อยละ 75 ของทุนจดทะเบียน
27 ต.ค. 2565

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT เปิดเผยว่า ที่ประชุมคณะกรรมการบริษัท ครั้งที่ 21/2565 เมื่อวันที่ 26 ตุลาคม 2565 แจ้งการเพิ่มทุนของ บริษัท กาฬสินธุ์รุ่งเรือง ไบโอ เพาเวอร์ 2012 จำกัด (KRR หรือ บริษัทย่อยทางอ้อม) ที่มีวัตถุประสงค์ประกอบกิจการผลิตและจำหน่ายกระแสไฟฟ้า โดยมี CWTG ซึ่งเป็นบริษัทย่อยของบริษัท ถือหุ้นอยู่คิดเป็นสัดส่วนร้อยละ 75 ของทุนจดทะเบียน
ทั้งนี้ KRR ได้เพิ่มทุนจดทะเบียนอีก 30 ล้านบาท จาก 10 ล้านบาท เป็น 40 ล้านบาท โดยมีวัตถุประสงค์การเพิ่มทุนเพื่อรักษาสัดส่วนการถือหุ้นเดิม และเพื่อให้ KRR มีความพร้อมในการเตรียมการประมูลโครงการต่าง ๆ